Narodna skupština
20160126

Ja vas uveravam da nikakv lobi apsolutno nije imao uticaja na izradu predloga ovog zakona. Na kraju krajeva, mi smo ovde prihvatili preko 35 amandmana. Ne verujem da postoji zakonski predlog, a da je toliko amandmana prihvaćeno sa ciljem poboljšanja teksta ovog zakonskog predloga. Drugo, ovde ne postoji nikakav međunarodni standard kada govorimo o reklamiranju alkoholnih pića. Apsolutno nema jedinstvene regulative koja ovu oblast definiše. Postoji uporedno, mi smo to posmatrali i gledali kako jeto od zemlje od zemlje regulisano. Situacija je prilično šarolika, i mogu da vas uverim da spadamo u red zemalja koje na restriktivniji način ovu oblast tretiraju. Uprkos svemu ovome mi smo pokušali da nađemo nešto što je kompromis, što je srednja neka varijanta koja će da zadovolji i medije, s obzirom da su teškoj finansijskoj situaciji, i štampani i elektronski, a sa druge strane da zadovolji i proizvođače pre svega alkohola i alkoholnih pića, a s druge strane što je i najvažnije da zaštitimo naše građane. Nema te restrikcije, nema te prohibicije koja može da spreči konzumiranje alkohola i alkoholnih pića.